सनी सिंह बोले- मां होती तो बहुत खुश होती; आठ महीने पहले हुआ सनी की मां का निधन
एक्टर सनी सिंह फिल्म आदिपुरुष में लक्ष्मण का किरदार निभा रहे हैं। प्यार का पंचनामा जैसी फिल्में करने वाले सनी के लिए ये रोल करना काफी चैलेंजिंग रहा है। सनी ने कहा भगवान लक्ष्मण का किरदार निभाना उनके लिए सौभाग्य की बात है। सनी ने
एक्टर सनी सिंह फिल्म आदिपुरुष में लक्ष्मण का किरदार निभा रहे हैं। प्यार का पंचनामा जैसी फिल्में करने वाले सनी के लिए ये रोल करना काफी चैलेंजिंग रहा है। सनी ने कहा कि भगवान लक्ष्मण का किरदार निभाना उनके लिए सौभाग्य की बात है। सनी का कहना है कि उन्हें बचपन से रामायण देखना काफी पसंद रहा है।
सनी के मुताबिक, जब उन्हें पता चला कि वे लक्ष्मण का किरदार निभाने जा रहे हैं तो उन्होंने पहले सोचा कि ये उनके बस के बाहर की बात है। हालांकि बाद में उन्होंने इस रोल के लिए काफी मेहनत की।
सनी ने कहा- जब मैं फिल्म से जुड़ा तो मेरी मां को काफी खुशी हुई। वे मुझे लक्ष्मण के रोल में दिखने के लिए काफी एक्साइटेड थीं। दुर्भाग्यवश आठ महीने पहले उनका निधन हो गया। हालांकि वे जहां भी होंगी, आदिपुरुष को थिएटर्स में देखकर काफी खुश होंगी।
भगवान लक्ष्मण का रोल मिलने पर इमोशनल हुए थे सनी
सनी ने इंडियन एक्सप्रेस से बात करते हुए कहा- जब ओम सर ने पहली बार मुझे मीटिंग के लिए बुलाया तो मुझे पता नहीं था कि ये कौन सी फिल्म होने वाली है। दूसरी मीटिंग में उन्होंने बताया कि ये बहुत बड़ी फिल्म होने जा रही है।
मुझे बताया गया कि मैं लक्ष्मण का रोल प्ले करूंगा। मैं अपने आप को लकी समझने लगा। मैंने सोचा कि मेरी तो औकात ही नहीं है भगवान लक्ष्मण का रोल करने की। मैं काफी ज्यादा इमोशनल हो गया। हालांकि मैं एक आध्यात्मिक इंसान हूं। मुझे रामायण के सारे किरदार काफी पसंद हैं।
एक रोमांटिक लड़के के रोल से लक्ष्मण तक का किरदार निभाना चुनौतीपूर्ण रहा
आदिपुरुष करना सनी सिंह के लिए कितना चैलेंजिंग रहा। इसका जवाब देते हुए उन्होंने कहा- मैंने कई सारी रोमांटिक कॉमेडी फिल्में कीं। मैं फिल्मों में दिल्ली और मुंबई के लड़के का रोल करता आया हूं।
आदिपुरुष एक पौराणिक कहानी पर आधारित फिल्म है। इस फिल्म में भाषा शैली भी बिल्कुल उसी युग का होना चाहिए था। हमें बिल्कुल उसी तरह अपने डायलॉग बोलने थे। तेलुगु वर्जन के लिए तेलुगु बोलना काफी मुश्किल काम था। मैंने पहले कभी ऐसा नहीं किया था।
लोग आदिपुरुष का पोस्टर लेकर मेरे पास आते थे
सनी से पूछा गया कि उनका मेंटल स्टेट क्या था, जब फिल्म को रिलीज होने में इतनी देरी हो रही थी। सनी ने कहा- मैं नर्वस तो नहीं था, हां थोड़ी बहुत चिड़चिड़ाहट जरूर थी। मैं जानता था कि लोग मेरे कैरेक्टर को काफी पसंद करेंगे। जब भी मैं कहीं बाहर जाता था तो लोग मुझे कहते थे कि वे मुझे इस रोल में देख कर काफी खुश हैं।
हाल ही में मैं भोपाल गया था। वहां एक फैमिली मुझसे मिलने आई। उनके हाथ में आदिपुरुष का पोस्टर था। उनके आंखों में आंसू थे। वे बेसब्री से हमारी फिल्म का इंतजार कर रहे थे।
